Source: http://www.fnpv.sk/info-fnpv-pre-pedagogov-2018
Timestamp: 2018-08-17 17:44:43+00:00

Document:
Základné informácie pre pegagógov FNPV | FNPV
Prílohy žiadosti o pôžičku
Najčastejšie chyby v predkladaných žiadostiach o pôžičku
Oznam o možnosti predkladania žiadostí o pôžičku pre pedagógov
Oznam o možnosti predkladania žiadostí o pôžičku pre pedagógov (ďalej len „Oznam“) stanovuje základný rámec pre pôžičky poskytované podľa § 14 zákona č. 396/2012 Z. z. o Fonde na podporu vzdelávania v znení neskorších predpisov (ďalej len „zákon o fonde“), t.j. pôžičky poskytované pedagogickým zamestnancom, odborným zamestnancom, študentom doktorandského študijného programu v dennej forme štúdia a zamestnancom vysokej školy, ktorí do dňa na doručenie žiadosti o pôžičku dosiahnu vek najviac 35 rokov a zároveň sú vysokoškolskými učiteľmi, výskumnými pracovníkmi alebo umeleckými pracovníkmi (ďalej len „pedagóg“).
Príloha č. 3 - Sadzobník poplatkov a náhrad platný od 1.2.2018
Príloha č. 4 - Čestné vyhlásenie o osamelosti
Na poskytovanie pôžičiek pre pedagógov podľa § 14 zákona o fonde na kalendárny rok 2018 sú v rozpočte fondu vyčlenené finančné prostriedky v celkovom objeme 2 400 000 eur. Celkový objem finančných prostriedkov bude rozdelený medzi jednotlivé termíny na doručovanie žiadostí o pôžičku nasledovne:
objem finančných prostriedkov vyčlenených na žiadosti o pôžičku doručované do 28. februára 2018 je určený vo výške 600 000 eur
objem finančných prostriedkov vyčlenených na žiadosti o pôžičku doručované do 30. júna 2018 je určený vo výške 600 000 eur
objem finančných prostriedkov vyčlenených na žiadosti o pôžičku doručované do 31. októbra 2018 je určený vo výške 1 200 000 eur
V súlade s § 14 ods. 1 zákona o fonde môže o pôžičku pre pedagógov požiadať:
pedagogický zamestnanec podľa § 3 ods. 1 zákona č. 317/2009 Z.z.:
pedagogický asistent, zahraničný lektor,
tréner športovej školy a športovej triedy,
odborný zamestnanec podľa § 4 ods. 1 zákona č. 317/2009 Z.z.:
študent doktorandského študijného programu v dennej forme štúdia (interný doktorand) podľa § 54 zákona č. 131/2002 Z. z.
zamestnanec vysokej školy, ktorý do dňa na doručenie žiadosti o pôžičku dosiahne vek najviac 35 rokov a je:
vysokoškolský učiteľ podľa §75 zákona č. 131/2002 Z. z.
výskumný pracovník podľa § 80 zákona č. 131/2002 Z. z.
umelecký pracovník podľa § 80 zákona č. 131/2002 Z. z.
Žiadateľ o pôžičku zároveň musí spĺňať požiadavky bližšie definované v časti 3.1 Oznamu.
Minimálna výška pôžičky je stanovená na 1 000 eur.
Maximálna výška pôžičky je stanovená na 15 000 eur.
Úroková sadzba pre pôžičky poskytnuté v kalendárnom roku 2018 je stanovená na 3% p. a.
Minimálna lehota splatnosti pôžičky je 8 rokov.
Maximálna lehota splatnosti pôžičky je 15 rokov.
V súlade s § 14 ods. 6 zákona o fonde je možné žiadosti o pôžičku doručiť v jednom z nasledujúcich termínov:
30. jún 2018 alebo
Žiadateľ predkladá žiadosť o pôžičku výlučne v listinnej podobe na tlačive vydanom fondom na príslušný kalendárny rok.
osobne v pracovných dňoch počas úradných hodín,
na adresu: Fond na podporu vzdelávania, Panenská 29, 811 03 Bratislava 1.
Za dátum doručenia žiadosti o pôžičku sa považuje deň jej fyzického doručenia v písomnej forme na adresu fondu uvedenú vyššie, nie deň odoslania na poštovú prepravu.
Žiadateľ o pôžičku predkladá spolu so žiadosťou o pôžičku povinné prílohy a prílohy preukazujúce splnenie kritérií na uprednostnenie žiadateľa bližšie definované v časti 3.5 Oznamu. Žiadosť o pôžičku s jednotlivými prílohami slúžia pre uplatnenie kritérií na uprednostnenie žiadateľa v prípade, že fond nemá dostatok prostriedkov na poskytnutie pôžičiek všetkým žiadateľom, ktorí si podali žiadosť o pôžičku a spĺňajú podmienku podľa § 14 ods. 1 zákona o fonde.
Niektoré prílohy môže nahradiť aj potvrdenie zamestnávateľa, resp. vysokej školy priamo na tlačive žiadosti o pôžičku.
nepredloženie celej žiadosti o pôžičku (najmä predloženie len prvej strany),
nevyplnenie celej žiadosti o pôžičku (najmä kontaktných údajov a údajov v časti 5 žiadosti o pôžičku),
upravovanie a dopĺňanie formuláru žiadosti o pôžičku zo strany žiadateľa (najmä dopisovanie rôznych skutočností, či preškrtávanie textu),
nepredloženie príloh k žiadosti o pôžičku v prípade uplatnenia kritérií na uprednostnenie žiadateľa (najmä nepredloženie potvrdenia od zamestnávateľa, že manžel / manželka žiadateľa je pedagogický zamestnanec a kópie sobášneho listu),
predkladanie dokumentov nad rámec požadovaných / povinných príloh (predkladanie rôznych diplomov, potvrdení a pod., ktoré nesúvisia so žiadosťou o pôžičku alebo nemajú charakter dokumentu preukazujúceho splnenie kritéria na uprednostnenie),
nesprávne uvádzanie požadovanej výšky pôžičky (najmä uvedenie presnej sumy bez jej zaokrúhlenia na celé stovky).
Záujemcov o pôžičku upozorňujeme, aby si pred predložením žiadosti pozorne prečítali Oznam a predišli tak vyradeniu nimi predloženej žiadosti o pôžičku z dôvodu nedodržania stanovených podmienok.
Fond posudzuje v procese schvaľovania pôžičiek len tie žiadosti o pôžičku, ktoré boli doručené do určeného termínu (do 28. februára 2018,do 30. júna 2018 alebo do 31. októbra 2018) a ktoré sú v súlade s podmienkami uvedenými v ozname.
určenie poradia žiadostí o pôžičku aplikáciou kritérií na uprednostnenie a
Žiadateľovi, ktorému bolo poskytnutie pôžičky schválené, fond zašle návrh zmluvy o pôžičke v dvoch rovnopisoch ako doporučenú zásielku najneskôr do 20 dní od zverejnenia zoznamu schválených pôžičiek a vyzve ho, aby návrh zmluvy o pôžičke podpísal a jeden podpísaný rovnopis doručil späť v lehote určenej fondom v sprievodnom liste k zmluve o pôžičku, ktorá nesmie byť kratšia ako 45 dní od zverejnenia zoznamu schválených pôžičiek.
Ak podpísaná zmluva o pôžičke nebude doručená späť v určenej lehote platí, že k uzavretiu zmluvy o pôžičke nedošlo a pôžička nebude žiadateľovi poskytnutá.
V súlade so zákonom o fonde majú študenti III. stupňa vysokoškolského štúdia (ďalej len „doktorandi“) možnosť požiadať o pôžičku v dvoch formách:
V prípade doktorandov nie je možné kombinovať pôžičky podľa § 10 (pôžičky pre študentov) a podľa § 14 (pôžičky pre pedagógov) zákona o fonde, t.j. ak doktorand už raz získal pôžičku podľa § 10 zákona o fonde, nebude mu v budúcnosti ako doktorandovi poskytnutá pôžička podľa § 14 zákona o fonde a naopak.
Výška pôžičky max. 5 000 eur/ akademický rok max. 15 000 eur/ žiadateľa počas celého štúdia
Úroková sadzba 3% p. a. počas doby splácania, resp. do podpisu ďalšej zmluvy o pôžičke 3% p. a. počas doby splácania, ak je dlžník doktorandom, resp. po ukončení doktorandského štúdia sa stane pedagógom alebo vysokoškolským učiteľom
Termín predloženia žiadosti o pôžičku kazdoročne do:
Oznamu o možnosti...
Milí študenti, radi by sme Vás informovali, že od dnes (16. 7. 2018) máte možnosť...
Milí pedagógovia, radi by sme Vás upozornili na zmenu Oznamu o možnosti predkladania...
Možnosť predkladania...

References: § 14
 § 14
 § 14
 § 3
 § 4
 § 54
 §75
 § 80
 § 80
 § 14
 § 14
 § 10
 § 14
 § 10
 § 14